SET เปิดรีบาวด์ 12 จุด รับข่าวดีวัคซีน “โควิด” ลุ้นทดสอบแนวต้าน 1,360 จุด
SET เปิดรีบาวด์ 12 จุด รับข่าวดีวัคซีน "โควิด" ลุ้นทดสอบแนวต้าน 1,360 จุด
15 ก.ค. 2563

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,353.34 จุด บวก 12.27 จุด หรือ 0.91% สูงสุดที่ 1,353.70 จุด ต่ำสุดที่ 1,351.11 จุด มูลค่าการซื้อขาย 2.98 พันล้านบาท
ด้าน บล.ฟินันเซีย ไซรัส ประเมินแนวโน้มตลาดวันนี้ คาด SET Index จะสามารถรีบาวด์ขึ้นทดสอบระดับ 1,355-1,360 จุดได้จากบรรยากาศการลงทุนทีเป็นบวกหลัง Moderna เปิดเผยผลการทดลองวัคซีนขั้นต้นพบว่าผู้ทดสอบทั้งหมด 45 คนมีภูมิคุ้มกันในระดับที่แข็งแกร่ง อย่างไรก็ตามยังต้องติดตามสถานการณ์ COVID-19 ในไทยช่วง 1-2 สัปดาห์ข้างหน้าว่าจะพบผู้ติดเชื้อรายใหม่ในประเทศหรือไม่ รวมถึงโอกาสในการปรับครม.เร็วๆนี้